CELEX: 62010CN0336
Language: sk
Date: 2010-07-06 00:00:00
Title: Vec C-336/10: Návrh na začatie prejudiciálneho konania, ktorý podal Curtea de apel Craiova (Rumunsko) 6. júla 2010 — Administrația Finanțelor Publice a Municipiului Târgu-Jiu, Administrația Fondului pentru Mediu/Victor Vinel Ijac

9.10.2010   
            
            
               SK
            
            
               Úradný vestník Európskej únie
            
            
               C 274/7
            
         Návrh na začatie prejudiciálneho konania, ktorý podal Curtea de apel Craiova (Rumunsko) 6. júla 2010 — Administrația Finanțelor Publice a Municipiului Târgu-Jiu, Administrația Fondului pentru Mediu/Victor Vinel Ijac
   (Vec C-336/10)
   ()
   2010/C 274/11
   Jazyk konania: rumunčina
   
      Vnútroštátny súd, ktorý podal návrh na začatie prejudiciálneho konania
   
   Curtea de apel Craiova
   
      Účastníci konania pred vnútroštátnym súdom
   
   
      Odvolatelia: Administrația Finanțelor Publice a Municipiului Târgu-Jiu, Administrația Fondului pentru Mediu
   
      Odporca: Victor Vinel Ijac
   
      Prejudiciálna otázka
   
   Má sa článok 110 ZFEÚ (pôvodný článok 90 ES), prvý odsek, vykladať v tom zmysle, že zakazuje členskému štátu stanoviť poplatok, ktorý by mal charakteristiky dane za znečistenie upravenej mimoriadnym nariadením vlády č. 50/2008, ktoré podmieňuje prihlásenie ojazdených dovezených motorových vozidiel predtým prihlásených v iných členských štátoch Európskej únie do evidencie v Rumunsku zaplatením dane za znečistenie, zatiaľ čo táto daň nie je určená pre ojazdené motorové vozidlá prihlásené do evidencie v Rumunsku pri ich predaji, a teda opätovnom prihlásení do evidencie, a môže tak táto daň predstavovať vnútroštátne zdanenie výrobkov z iných členských štátov, ktoré by bolo nepriamo diskriminačné v porovnaní so zdanením domácich výrobkov?